Diari Oficial de la Generalitat Valenciana


Sumari del DOGV 5113, del 13-10-2005 (2005/10925)

ORDE de 21 de setembre 2005, de la Conselleria de Cultura, Educació i Esport, per la qual es convoca tots els centres docents públics on s'impartixen ensenyances no universitàries dependents de la Conselleria de Cultura, Educació i Esport de la Generalitat Valenciana a integrar-se en la Xarxa de Centres Educatius LliureX.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5113

Data del DOGV
:   13-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10838


Data del document
:   21-09-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * educació permanent
    * equip informàtic
    * nova pedagogia
    * legislació escolar
    * programari
    * ensenyament públic

ORDE de 21 de setembre 2005, de la Conselleria de Cultura, Educació i Esport, per la qual es convoca tots els centres docents públics on s'impartixen ensenyances no universitàries dependents de la Conselleria de Cultura, Educació i Esport de la Generalitat Valenciana a integrar-se en la Xarxa de Centres Educatius LliureX. [2005/X10972]
  
El Decret 183/2004, d'1 d'octubre, del Consell de la Generalitat (DOGV 4587, de 6 d'octubre), pel qual s'aprova el Reglament Orgànic i Funcional de la Conselleria de Cultura, Educació i Esport, establix que és el departament del Consell de la Generalitat al qual correspon exercir les competències relatives a l'educació en tots els nivells, política lingüística, promoció cultural, patrimoni artístic i esport.
  
Dins l'estructura de la Conselleria de Cultura, Educació i Esport, la Direcció General d'Arxius i Innovació Tecnològica té com a finalitat impulsar l'aplicació de les noves tecnologies en l'àmbit de l'educació, la cultura i l'esport.
  
En este sentit, la Conselleria de Cultura, Educació i Esport ha d'incentivar la formació permanent, en un entorn canviant, la introducció de les noves tecnologies en l'educació, l'intercanvi d'experiències i la participació cada vegada més qualificada i competent del professorat en la seua tasca docent, facilitant així el procés educatiu dels estudiants de la Comunitat Valenciana.
  
Per tot això que s'ha exposat,
  
ORDENE
  
Primer. Convocatòria
  
Convocar tots els centres docents públics on s'impartixen ensenyances no universitàries dependents de la Conselleria de Cultura, Educació i Esport de la Generalitat Valenciana a integrar-se en la Xarxa de Centres Educatius LliureX, i aprovar les bases per què es regirà la convocatòria, que figuren en l'annex I, i el model de sol·licitud, que figura en l'annex II.
  
DISPOSICIONS FINALS
  
Primera
  
S'autoritza la Direcció General d'Arxius i Innovació Tecnològica a prendre les mesures oportunes per al compliment i desplegament de l'orde i també a resoldre totes les incidències que es plantegen en la seua interpretació i execució.
  
Segona
  
La present orde produirà efectes des de l'endemà de la publicació en el Diari Oficial de la Generalitat Valenciana.
  
València, 21 de setembre de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX I
  
Bases de la convocatòria
  
Primer. Objecte
  
La integració en la Xarxa de Centres Educatius LliureX comporta:
  
1. Instal·lació en una o diverses aules d'informàtica del model d'aula LliureX per part de personal tècnic de la Conselleria de Cultura, Educació i Esport.
  
2. Suport a les aules en qüestió de programari (telefònic, per correu, de forma remota o presencial) per part de personal tècnic de la Conselleria de Cultura, Educació i Esport.
  
Segon. Finalitat
  
El model d'aula LliureX ha d'estar destinat al desenvolupament d'un projecte que definisca l'ús de LliureX com a recurs per a la introducció de les noves tecnologies en la pràctica docent de les matèries del currículum educatiu valencià que s'estimen oportunes.
  
Tercer. Destinataris
  
Poden sol·licitar la integració en la Xarxa de Centres Educatius LliureX els centres docents públics on s'impartixen ensenyances no universitàries de la Conselleria de Cultura, Educació i Esport de la Generalitat Valenciana.
  
Quart. Tramitació de les sol·licituds
  
1. Sol·licituds
  
Les sol·licituds han de dirigir-se a la Direcció General d'Arxius i Innovació Tecnològica (annex II) i anar firmades per la direcció del centre.
  
2. Documentació
  
Les sol·licituds han d'anar acompanyades de la documentació següent:
  
a) Còpia de les actes del claustre de professors i del consell escolar (annex III).
  
b) Relació del professorat i grups d'alumnes participants (annex IV).
  
c) Dades d'equipament i connectivitat (annex V).
  
d) Projecte que definisca l'ús de LliureX com a recurs en l'aula d'informàtica.
  
e) Projectes en què participa o ha participat el centre educatiu.
  
Si les sol·licituds no tenen els requisits exigits, de conformitat amb l'article 71 de la Llei de règim jurídic de les administracions públiques i del procediment administratiu comú, es requerirà al sol·licitant que en un termini màxim de 10 dies esmene la falta o aporte els documents preceptius. Si transcorregut el termini no s'ha corregit la falta o aportat la documentació preceptiva, s'entendrà que el sol·licitant desistix de la petició, prèvia resolució dictada en els termes previstos en l'art. 42 de l'esmentada llei.
  
3. Lloc de presentació
  
Les sol·licituds es presentaran en el Registre General de la Conselleria de Cultura, Educació i Esport (av. Campanar, 32, 46490 València), en les direccions territorials de Cultura, Educació i Esport, o a través de qualsevol altra de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú. Si es presenta en una oficina de correus es farà en sobre obert, a fi que en la capçalera del primer full del document que es vol enviar es facen constar, amb claredat, el nom de l'oficina i la data, el lloc i l'hora d'admissió.
  
4. Termini de presentació
  
Els centres docents públics interessats han d'enviar tant la sol·licitud com tota la documentació sol·licitada en els annexos abans del dia 31 de gener de 2006, data de tancament de la convocatòria.
  
Quint. Resolució de la convocatòria
  
1. El termini màxim per a resoldre serà de sis mesos comptats des que produïsca efectes esta convocatòria.
  
2. Si dins del termini mencionat no hi ha resolució expressa, les sol·licituds es consideraran desestimades, sense perjuí del que es resolga en el moment oportú.
  
3. Una vegada realitzat el procés de selecció, el jurat elevarà una proposta d'integració de centres en la Xarxa de Centres Educatius LliureX al conseller de Cultura, Educació i Esport, qui resoldrà la convocatòria.
  
Sext. Procés de valoració
  
1. Comissió de selecció
  
Per a la selecció dels centres es nomenarà una comissió que estarà composta per:
  
a) President: el conseller de Cultura, Educació i Esport, que podrà delegar en la vicepresidenta.
  
b) Vicepresidenta: la directora general d'Arxius i Innovació Tecnològica.
  
c) Secretari, amb veu però sense vot: el cap de l'Àrea d'Informàtica i Tècniques de Gestió.
  
d) Vocals: tres representants docents.
  
2. Criteris de valoració
  
a) Experiència del professorat en matèria de tecnologies de la informació i la comunicació.
  
b) Nivell de participació tant del professorat com de l'alumnat.
  
c) Projecte que definisca l'ús de LliureX com a recurs en l'aula d'informàtica.
  
d) Projectes en què participa o ha participat el centre.
  
e) Existència de coordinador de l'experiència en el centre.
  
3. Es consideren aspectes excloents:
  
a) Un nombre de docents participants en l'experiència durant el curs 2005/06 inferior a tres.
  
b) No comprometre's a fer possibles activitats, cursos i reunions necessaris per a la realització de l'experiència.
  
Sèptim. Compromís dels centres